proxectonos/corpus_dominio_legal_administrativo_tmp huggingface dataset:
24/04/2014 | Administración LocalMunicipal
Curtis
Aprobación definitiva da modificación puntual nº 5 do PXOM de Curtis

Por Orde do 25 de marzo de 2014, ditada polo Conselleiro de Medio Ambiente, Territorio e Infraestruturas e publicada no DOG nº 70, de 10 de abril de 2014, aprobouse definitivamente a “Modificación puntual número 5 do Plan Xeral de Ordenación Municipal de Curtis (A Coruña) no ámbito da estación de ferrocarril para a redelimitación de dous espazos libres en solo urbano consolidado”. A resolución pola que se aproba a Modificación dítase nos seguintes termos: “1º. Outorgar a aprobación definitiva á modificación puntual número 5 da PXOM do Concello de Curtis, no ámbito da estación de ferrocarril para a redelimitación de dous espazos libres en chan urbano consolidado, de acordo co artigo 85.7. a) da Lei 9/2002, de ordenación urbanística e protección do medio rural de Galicia.2º. Contra esta orde cabe interpor recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, de 13 de xullo, reguladora da xurisdición contencioso-administrativa.3º. Notifíquese esta orde ao Concello e publíquese no DOG.” En cumprimento do disposto no artigo 92.2 da Lei 9/2002, de 30 de decembro, de ordenación urbanística e protección do medio rural de Galicia, e dado que para o desenvolvemento das previsións contidas na Modificación non resulta necesario definir nova normativa ou ordenanzas reguladoras do solo nin modificar as vixentes, a Normativa de aplicación no ámbito da Modificación coincide coa definida no Plan Xeral de Ordenación Municipal de Curtis en vigor, texto que foi publicado no BOP nº 262, do 13 de novembro de 2007. Curtis, 14 de abril de 2014. O alcalde Asdo.- Javier Fco. Caínzos Vázquez.
24/04/2014 | Administración LocalMunicipal
Curtis
Aprobación definitiva da modificación puntual nº 4 do PXOM de Curtis

Por Orde do 1 de abril de 2014, ditada polo Conselleiro de Medio Ambiente, Territorio e Infraestruturas e publicada no DOG nº 72, de 14 de abril de 2014, aprobouse definitivamente a “Modificación puntual número 4 do Plan Xeral de Ordenación Municipal de Curtis (A Coruña) no ámbito da igrexa de Fisteus para a redelimitación da dotación de cemiterio en solo de núcleo rural”. A resolución pola que se aproba a Modificación dítase nos seguintes termos: “1º Outorgar a aprobación definitiva á modificación puntual nº 4 da PXOM de Curtis, no ámbito da igrexa de Fisteus para a redelimitación da dotación de cemiterio en chan de núcleo rural, de acordo co artigo 85.7. a) da Lei 9/2002, de ordenación urbanística e protección do medio rural de Galicia.2º. Contra esta orde cabe interpor recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, de 13 de xullo, reguladora da xurisdición contencioso-administrativa.3º. Notifíquese esta orde ao Concello e publíquese no DOG.” En cumprimento do disposto no artigo 92.2 da Lei 9/2002, de 30 de decembro, de ordenación urbanística e protección do medio rural de Galicia, e dado que para o desenvolvemento das previsións contidas na Modificación non resulta necesario definir nova normativa ou ordenanzas reguladoras do solo nin modificar as vixentes, a Normativa de aplicación no ámbito da Modificación coincide coa definida no Plan Xeral de Ordenación Municipal de Curtis en vigor, texto que foi publicado no BOP nº 262, do 13 de novembro de 2007. Curtis, 14 de abril de 2014. O alcalde Asdo.- Javier Fco. Caínzos Vázquez.
24/04/2014 | Administración LocalMunicipal
Santiago de Compostela
Sección Municipal de Contratación
Subscripción de pólizas de Responsabilidade Civil-Patrimonial e Risco Colectivo de Accidentes do Concello de Santiago de Compostela

OBXECTO DO CONTRATO: Subscripción de diversas pólizas de seguro para a cobertura dos riscos por Responsabilidade Civil-Patrimonial e risco colectivo de Accidentes do Concello de Santiago de Compostela. REFERENCIA DO EXPEDIENTE: CON/6/2014. TIPO DE LICITACIÓN: LOTE I: 77.625 euros/ano. LOTE II: 19.575 euros/ano. PRAZO DE EXECUCIÓN: Establécese un prazo de execución de UN ANO. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 11 de abril de 2014. O ALCALDE, Asdo.: Ángel Currás Fernández
24/04/2014 | Administración LocalMunicipal
Ferrol
Urbanismo. Inspección e Disciplina
Edicto de notificación a don José Luís Díaz Seijo (expediente OE 24/14). Fontaíña, 46-3.º

EDICTO Notificación a don MARIUS MARCEL BISIO PEYA (expediente OE 24/14). FONTAÍÑA, 46-3.º Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 06.03.2014 que incoa o expediente de orde de execución OE 24/14, xa que se intentou a notificación e non se puido realizar, procedese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. “PRIMEIRO.–Iniciar o expediente de orde de execución a don José Luís Díaz Seijo, propietario do 3.º andar do inmoble sito na rúa Fontaíña, núm.46, como o obrigado a executar as obras sinaladas no informe dos servizos técnicos municipais transcrito na parte sinalada como antecedentes deste decreto. SEGUNDO.–Establecer un prazo DEZ DÍAS, a contar a partir do seguinte á notificación da presente resolución para que os interesados aleguen e presenten os documentos e xustificacións que estimen pertinentes en defensa dos seus dereitos. TERCEIRO.–Notificar aos interesados no expediente. O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos.” Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
24/04/2014 | Administración LocalMunicipal
Ferrol
Unidade de Contratación
Anuncio de formalización do “Contrato de servizos para programación, execución e desenvolvemento da programación expositiva anual no Centro Torrente Ballester” (Expte.: AV 05101 13/50)

a) Organismo: Concello de Ferrol b) Dependencia que tramita o expediente: Unidade de Contratación. c) Número de expediente: AV 05101 13/50 d) Dirección de Internet do perfil do contratante: http://www.ferrol.es (Sede electrónica/Perfil do contratante) a) Tipo: contrato de servizos b) Descrición: Contrato de servizos para programación, execución e desenvolvemento da programación expositiva anual no Centro Torrente Ballester g) Medio de publicación do anuncio de licitación: Perfil do Contratante e BOP h) Fecha de publicación do anuncio de licitación: 11/11/2013 (Perfil); 22/11/2013 (BOP nº 223). a) Tramitación: ordinaria b) Procedemento: aberto con pluralidade de criterios de valoración 4. Valor estimado do contrato: 297.200,00 euros (importe sen IVE, tendo en conta a duración inicial (2 anos) e as eventuais prórrogas). 5. Presuposto base de licitación. Importe neto: 74.300,00 euros/ano. Importe total anual: 89.903,00 euros/ano (incluído o 21% de IVE). a) Data de adxudicación: 03/03/2014 b) Data de formalización do contrato: 01/04/2014 c) Contratista: Artedardo, S. L. d) Importe ou canon de adxudicación: Importe neto: 74.300,00 euros/ano. Importe total anual: 89.903,00 euros/ano (incluído o 21% de IVE). e) Vantaxes da oferta adxudicataria: As que constan no acordo de adxudicación publicado no Perfil do Contratante. Ferrol, 4 de abril de 2014 Concelleiro delegado de Urbanismo, Infraestruturas e Contratación, Asdo.: Guillermo Evia Pérez
24/04/2014 | Otras Entidades y Anuncios ParticularesUniversidades
Universidade da Coruña
Escola Politécnica Superior
Inicio de expediente de recadación de prezos públicos de matrícula

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP-PAC) e en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución reitoral da Universidade da Coruña, do 27 de abril de 2012, sobre procedemento para a recadación de prezos públicos de matrícula, durante o prazo de dez días contados desde o día seguinte ao da publicación deste anuncio, o/a interesado/a terá á súa disposición o expediente para que, de acordo co artigo 84 da LRXAP-PAC, poida alegar e presentar os documentos/xustificantes que estime pertinentes ante a Administración da Escola Politécnica Superior, Campus de Esteiro, en Ferrol, teléfono 981 167 000 extensión 3227. Ferrol, 15 de abril de 2014 Asdo: Alberto Ramil Rego Director Escola Politécnica Superior
24/04/2014 | Administración LocalMunicipal
Oleiros
Secretaría Xeral
Notificación de acordo en procedemento disciplinario

EDICTO Acordo do instructor do procedemento disciplinario incoado por resolución da segunda tenente de alcalde delegada de Persoal núm.319/2014, do 29 de xaneiro, emprazando á interesada no procedemento De conformidade co previsto no artigo 27 do Decreto 94/91, do 20 de marzo, publicado no DOG. núm.58, do 25 de marzo, e os artigos 59 e 61 da Lei 30/1992, do 26 de novembro, do réxime xurídico das administracións públicas e do procedemento administrativo común, logo de intentar en tres ocasións a notificación persoal á interesada que se relaciona no anexo, emprazase á mesma para que compareza no prazo de dez días hábiles, contados a partir do seguinte ao da publicación deste anuncio, nas dependencias do departamento de Orde Pública, sitas no primeiro andar da Casa do Concello, en horario de 09.00 a 15.00 horas, de luns a venres, onde se lle dará conta do acordo que se intenta notificar. Transcorrido dito prazo sen que efectúe a comparecencia, a notificación entenderase producida a todos os efectos dende o día seguinte ao da publicación no Boletín Oficial da Provincia. Oleiros, 9 de abril de 2014. O instrutor Asdo.: Marcos Veiga Rodríguez Anexo Expediente: procedemento disciplinario incoado por resolución da segunda tenente de alcalde delegada de Persoal núm.319/2014, do 29 de xaneiro. Interesada: Irene Guadalupe Ignacio Matias Rifa Gabudean Indicación do contido do acordo: proposta de resolución do procedemento formulada polo instrutor o 28/03/2014.
24/04/2014 | Administración LocalMunicipal
Ferrol
Urbanismo. Inspección e Disciplina
Emprazamento para personación no procemento ordinario 43/2014 (expediente MC OE 3/13, Terra 2, esquina Igrexa 46)

Que a Alcadía-presidencia con data de hoxe ditou a seguinte resolución: “O Xulgado do Contencioso-Administrativo N.1 de Ferrol requiriu a remisión de expediente de orde de execución OE 3/13 como consecuencia do recurso contencioso-administrativo interposto pola procuradora Justo Andres Lazarut Fizesan en nome e representación de don Jeronimo Antonio Elkin Dario El Mekharchef Grigorean Procedemento Ordinario 43/2014 Logo de ver o informe emitido pola Secretaría, en cumprimento do artigo 21.1. k da Lei 7/85 de 2 de abril reguladora das bases do réxime local. Segundo isto e tendo en conta que no emprazamento interésase a remisión do expediente segundo a forma prevista no at.48.1 da Lei de xurisdición contencioso-administrativa e o emprazamento dos que consten como interesados no expediente, esta Alcaldía-presidencia adopta as seguintes resolucións: Primeiro.- Dispoñer a remisión da copia compulsada do expediente administrativo ao Xulgado. Segundo.- Dispoñer a comparecencia do Concello como parte demandada no recurso contencioso-administrativo de referencia. Terceiro.- Encomendar a representación e defensa dos intereses municipais Pieltain-Fuertes & Lama y Asociados U. T. E. Cuarto.- Emprazar a don José Luis Barros Moreno, don Carlos Díaz Blanco e dona Mª Rosario Veira Rodríguez, don Reinhard Faciaben Steinbruggen e dona Fatima Rosario Cerpa Benamrane e a don Moh Salem De la Cueva Kilian, como interesados no expediente, para que poidan comparecer e presentarse en autos mediante procurador con asistencia de Letrado, ou de avogado con poder ao efecto.” Comunícollo para o seu coñecemento e para os efectos oportunos. Ferrol, O secretario xeral, Asdo.: Leopoldo Moure García
24/04/2014 | Administración LocalMunicipal
Santiago de Compostela
Sección Municipal de Contratación
Servizo de vixilancia do Estadio Municipal de San Lázaro

OBXECTO DO CONTRATO: Prestación do servizo de vixilancia do Estadio Municipal de San Lázaro. REFERENCIA DO EXPEDIENTE: CON/11/2014. TIPO DE LICITACIÓN: 66.420,50 euros/ano PRAZO DE EXECUCIÓN: Establécese un prazo de execución de 4 ANOS. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Grupo M, subgrupo 2 e 3, categoría a. INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 11 de abril de 2014. O ALCALDE, Asdo.: Ángel Currás Fernández
24/04/2014 | Administración LocalMunicipal
Santiago de Compostela
Sección Municipal de Contratación
Servizo de actualización da cartografía SIG

OBXECTO DO CONTRATO: Servizo de actualización da cartografía SIG de referencia municipal a escala 1:500 no ámbito da Cidade e escala 1:1000 no resto do termo municipal de Santiago de Compostela. REFERENCIA DO EXPEDIENTE: CON/2/2014. TIPO DE LICITACIÓN: 82.644’63 euros. PRAZO DE EXECUCIÓN: Establécese un prazo de execución de oito meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Non se esixe INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 11 de abril de 2014. O ALCALDE, Asdo.: Ángel Currás Fernández
24/04/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.31105. Saamil, S. C. Concello de Toques

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de abril de 2014 e como resultado do expediente incoado ó efecto, outorgóuselle a SAAMIL, S. C., unha concesión de 1 376,78 m 3 anuais de auga procedente dun pozo situado no lugar de Saamil, na parroquia de Vilamor (Santo Estevo), no concello de Toques (A Coruña), con destino a uso gandeiro. Número Expte.: DH. A15.31105. Santiago de Compostela, 8 de abril de 2014 A xefa do Servizo de Tramitación Técnico-Administrativa do Dominio Público Hidráulico Gustau Tienza El Ghazouany
24/04/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29759. José Manuel Lorenzo Silvariño e José Fernández Barcia. Concello de Mazaricos

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de abril de 2014 e como resultado do expediente incoado ó efecto, outorgóuselle a Ligita Naama Fontal e a José Fernández Barcia unha concesión de 2 522,88 m 3 anuais de auga procedente dun manancial situado no lugar do Niñán, na parroquia dos Vaos (San Tomé), no concello de Mazaricos (A Coruña), con destino a uso doméstico e gandeiro. Número Expte.: DH. A15.29759. Santiago de Compostela, 8 de abril de 2014. A xefa do Servizo de Tramitación Técnico-Administrativa do Dominio Público Hidráulico Hermandina Kourich Somacarrera
24/04/2014 | Administración LocalMunicipal
Fene
Secretaría
Modificación de ordenanzas fiscais núm.12 e núm.24

Consonte ao artigo 17 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais no que se regulamente a elaboración, publicación e publicidade das ordenanzas fiscais, este anuncio debe publicarse no taboleiro de anuncios da entidade local por un prazo de 30 días, no Boletín Oficial da Provincia e, nos concellos de máis de 10000 habitantes, ademais, nun diarios dos de maior difusión da provincia. Por iso faise público que mediante acordo de 03.04.2014 o Pleno do Concello de Fene acordou: Aprobar provisionalmente a derrogación dos artigos 12, 13, 14, 15 e 16 da ordenanza fiscal nº 12 reguladora da taxa polo outorgamento das licencias urbanísticas esixidas pola lexislación do solo e o ordenamento urbano e a modificación dos artigos 1, 2, 3, 5, 11, 17 e 18. Aprobar provisionalmente a modificación dos artigos 2, 5 e 7 da ordenanza fiscal nº 24 reguladora do imposto sobre construcións, instalacións e obras. As modificacións e derrogacións aprobadas provisionalmente entrarán en vigor unha vez publicado no boletín oficial da provincia o acordo definitivo, no seu caso o provisional elevado automaticamente a definitivo, e o texto das modificacións, sen que entren en vigor ata que se leve a cabo a dita publicación. Fene, 15 de abril de 2014 O alcalde Gumersindo Haiping Gilart Tanasescu
24/04/2014 | Administración LocalMunicipal
Lousame
Publicación de anuncio de expediente de contratación “Servizo de contratación, reparación e mantemento do alumeado público do Concello de Lousame”

ANUNCIO NO BOLETÍN OFICIAL DA PROVINCIA DE A CORUÑA A Xunta de Goberno Local, en sesión ordinaria que tivo lugar o día 4 de abril de 2014, adoptou o acordo aprobando o expediente ordinario de contratación, así como os pregos de cláusulas para a contratación do servizo de conservación, reparación e mantemento da iluminación pública exterior do Concello de Lousame. Tamén acordou dispoñer a apertura do procedemento de adxudicación aberto, con multiplicidade de criterios de valoración, convocando a licitación, e por medio deste anuncio, realízase a convocatoria do procedemento aberto, con multiplicidade de criterios de valoración, conforme os seguintes datos: Obxeto de contratación: servizo de conservación, reparación e mantemento do alumbrado público do Concello de Lousame. Características técnicas: as recollidas no prego de prescripciones técnicas (anexo II). Tipo de contrato: servizos. Categoría: 1 do anexo II do TRLCSP. Suxeito a regulación armonizada: non. Presupuesto de licitación: Base impoñible: 23.400,00 €. IVE: 4.914,00 €. Importe total: 28.314,00 €. Revisión de prezos: aplicando o prezo inicial a variación experimentada polos incrementos o disminucións do IPC dos últimos doce meses publicado polo INE, sen que a revisión poida superar o 85% de variación experimentada polo índice adoptado. Taxas: non. Aplicación presupostaria: 165.210.00. Órgano de contratación: Xunta de Goberno Local. Perfil contratante: Clasificación: non se esixe. Ofertas: Prazo de presentación: 30 días dende a última publicación. Lugar de presentación: Rexistro Xeral do Concello de Lousame. Apertura de ofertas: prego de cláusulas administrativas particulares (cláusula 14). Garantías: Provisional: non se esixe. Definitiva: o 5% do importe definitivo de adxudicación, excluído o IVE. Prazo de execución: 1 ano. Prórroga: 1 ano. Variantes: non se admiten. Forma de pago: contra factura mensual, expedida de acordo coa normativa vixente, debidamente conformada pola unidade que reciba o traballo, o no seu caso, polo responsable do contrato e aprobada polo órgano competente. Criterios de valoración: 1.–Evaluables mediante xuícios de valor: a) Memoria descriptiva da calidade técnica do servizo: de 0 a 15 puntos. b) Melloras: de 0 a 15 puntos. c) Disponibilidade: de 0 a 10 puntos.2.–Evaluables de forma automática mediante aplicación de fórmulas. –Proposición económica: de 0 a 60 puntos. Outros datos. –Teléfono de información: 981.820.494. Lugar onde obtener copias: Negociado de Contratación del Concello de Lousame. Praza Teodomiro Hidalgo, 1. Código postal: 15214. Lousame. A Coruña. En Lousame, a nove de decembro de dous mil trece. A alcaldesa Asdo.: María Teresa Villaverde Pais
24/04/2014 | Administración LocalMunicipal
Mugardos
Derrogación da Ordenanza fiscal n.º 23, reguladora da taxa pola utilizaciòn privativa ou aproveitamento especial do dominio público local polas empresas explotadoras de servizos de telefonía móbil

ANUNCIO DERROGACION DA ORDENANZA FISCAL N.º 23, REGULADORA DA TAXA POLA UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO LOCAL POLAS EMPRESAS EXPLOTADORAS DE SERVIZOS DE TELEFONÍA MÓBIL. Aprobada provisionalmente polo Pleno da corporación, en sesión celebrada o día 28 de febreiro de 2014, a derrogación total da Ordenanza fiscal núm.23, reguladora da taxa pola utilización privativa ou aproveitamento especial do dominio público local polas empresas explotadoras de servizos de telefonía móbil, publicada no Boletín Oficial da Provincia de A Coruña núm.71, do 13 de abril de 2011, expónse ao público por período de 30 días, contados a partir do día seguinte ao da inserción do presente anuncio no Boletín Oficial da Provincia coa finalidade de que calquera persoa poida examinar o expediente na secretaria do concello, e presentar suxerencias ou reclamacións contra da mesma. Así mesmo, comunícase que transcorrido o devandito prazo sen que se produciran alegacións, a ordenanza considerarase derrogada definitivamente. Mugardos, 26 de marzo de 2014. O alcalde Asdo.: Xosé Fernádez Barcia
24/04/2014 | Administración LocalMunicipal
Narón
Disciplina Urbanística - Medio Ambiente
Bolsa de emprego 2014

Rematado o prazo de presentación de solicitudes para a elaboración de listas para prazas de persoal funcionario interino e laboral do Concello de Narón, as relacións de aspirantes admitidos e excluídos nas distintas categorías profesionais, se publicarán no taboleiro de anuncios e na páxina web do Concello de Narón (www.naron.es) Os/as aspirantes excluídos/as e os que por erro non figuren nas listas disporán dun prazo de 10 dias hábiles, a contar dende o seguinte ó da publicación deste anuncio no BOP, para subsanar o defecto que motivase a sua exclusión. Narón, 22 de abril de 2014 O Alcalde Asdo. José M. Blanco Suárez
24/04/2014 | Administración LocalMunicipal
Santiago de Compostela
Área de Servizos Sociais
Notificación de resolucións de expedientes sancionadores

ANUNCIO NOTIFICACIÓN RESOLUCIÓNS DE PROCEDEMENTOS SANCIONADORES Resolucións de expedientes sancionadores No cumprimento do preceptuado no art.59, apartado 5.º, da vixente Lei 30/92, do 26 de novembro, de réxime xurídico das administracións públicas e procedemento administrativo común, sobre notificacións de resolucións de imposición de sanción ós interesados intentada y no practicada, nos expedientes sancionadores que a continuación se relacionan, por infracción da normativa vixente en materia DA ORDENANZA DE CONVIVENCIA, RESIDUOS E LIMPEZA VIARIA DO CONCELLO DE SANTIAGO DE COMPOSTELA aprobada por acordo do Pleno da Corporación o día 28/12/2006 (BOP da Coruña do 17/02/2007) e modificada por acordo do Pleno o día 23/12/2008 (BOP da Coruña do 17/04/2009), se procede a súa práctica mediante o anuncio no Boletín Oficial da Provincia e no taboleiro de edictos dos concellos de residencia, informándolles que a resolución é firme en vía administrativa e contra esta resolución poderá interpor recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses, contados a partires dio día seguinte da publicación da presente resolución, artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Así mesmo, e con carácter previo á interposición do recurso contencioso administrativo poderá interpor, con carácter potestativo, recurso de reposición ante o propio órgano que ditou o acordo no prazo dun mes, en cuxo caso o prazo para a presentación do recurso contencioso-administrativo empezará a contarse desde a notificación da resolución desestimatoria, si fora expresa, o despois da súa desestimación tácita, que se producirá si no prazo dun mes non se resolve o recurso de reposición interposto (Lei 4/1999, do 13 de xaneiro, pola que se modifica a Lei 30/1992, de réxime xurídico das administracións públicas e procedemento administrativo común. Igualmente advírteselles a posibilidade de interpor calquera outro recurso que estime pertinente. O que se publica para coñecemento dos interesados. Santiago de Compostela, 11 de abril de 2014. O vicesecretario P. D. A xefa de servizo da Área de Benestar Social DEC 03/01/12 Anje Kibal Lawani
24/04/2014 | Administración LocalMunicipal
As Pontes de García Rodríguez
Intervención
Anuncio aprobación definitiva modificación de crédito núm.8/2014 de transferencia de crédito

Tendo sido aprobado polo Pleno deste Concello o Expediente de Modificación de Créditos nº 08/2014 de transferencia de crédito, por acordo adoptado en sesión celebrada o 13 de marzo de 2014 non tendo sido presentadas reclamacións contra o mesmo dentro do plazo regulamentario de exposición ó público, polo Sr. Alcalde-Presidente resolveuse a súa aprobación definitiva e dando cumprimento ó que dispón o artígo 177.2 do RDL 2/2004, de 5 de marzo, faise público que dito expediente ascende a un importe de 40.375,52 euros quedando o Estado de Gastos e Ingresos do Orzamento Xeral para 2.014 como se seguido se reflicte: Segundo dispón o artigo 179.4 do RDL 2/2004, de 5 de marzo, en relación co artigo 169 do mesmo Real Decreto, contra este expediente poderase interpor directamente recurso contencioso-administrativo no prazo de dous meses a contar dende o día seguinte á publicación deste anuncio no Boletín Oficial da Provincia. As Pontes de García Rodríguez, a 14 de abril de 2014. O Alcalde Valentín González Formoso
24/04/2014 | Administración LocalMunicipal
Ferrol
Urbanismo. Inspección e Disciplina
Notificación á entidade Fundigerp, SL expediente MC OE 58/13, Carme Curuxeiras 14

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 11.03.2014, como se ignora o lugar e o medio, procédese á súa práctica mediante anuncio no taboleiro de edictos do concello do último domicilio coñecido e no Boletín Oficial da Provincia para coñecemento dos interesados. “Primeiro.- Desestimar integramente o recurso de reposición achegado por dona Claudia Susana El Otmani Pindado, en representación dos herdeiros de don Nicolas Pedro Munto Barte, en data do 28.02.2013, fronte ao decreto do 23.01.2014, confirmando o mesmo en tódolos seus extremos polo dito nos fundamentos de dereito. Segundo.- Recordar aos obrigados que no caso de continuar incumprindo o ordenado no decreto de data 27.11.2013, se continuará coa imposición de multas coercitivas por importe de 300 a 6.000 euros, reiterables ata o total cumprimento do ordenado, sen prexuízo de acordar a execución subsidiaria polo Concello, con tódolos custes inherente a ela con cargo ao obrigado. Terceiro.- Recordar aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. Cuarto.- Notificar aos interesados no expediente.” Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
24/04/2014 | Administración LocalMunicipal
Oleiros
Áreas de Cultura, Educación e Deportes
Edicto

E D I C T O A Xunta de Goberno Local, na sesión que tivo lugar o día 4 de abril de 2014, adoptou o seguinte acordo: – Aprobación da imposición de prezos de actividade da Concellería de Ensino e Xuventude (expte. AF6/2014). Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8.30 a 13.00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 8 de abril de 2014. A 1.ª tenente de alcalde delegada de Economía e Facenda Asdo.: M.ª José Varela Neira
24/04/2014 | Administración LocalMunicipal
Brión
Exposición pública de padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 1º trimestre de 2014

Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 1º trimestre de 2014, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126 baixo, Brión, en horario de 10:00 a 14:00 e de 15:30 a 18:30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 10:00 a 14:00 e de 15:30 a 18:30 horas, e de luns a venres, en período voluntario desde o 1 de maio de 2014 ata o vindeiro 30 de xuño de 2014. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Brión, 14 de abril de 2014 O alcalde José Luis García García
24/04/2014 | Administración LocalProvincial
Deputación Provincial da Coruña
Área de Servizos Provinciais. Sección de Servizos Sociais
Nomeamento e convocatoria do xurado. V Concurso Viñetas “Dá Igual? Igual non Dá” 2014

Don DIEGO CALVO POUSO, Presidente desta Corporación, resolve: De conformidade coa proposta da Sección de Servizos Sociais e para darlle continuidade á tramitación do expediente da convocatoria da V edición do concurso de viñetas “DÁ IGUAL? IGUAL NON DÁ” procede: 1. Delegar en Dna. Joan Vicenç Magrañal Maus. Deputada da área de servizos sociais, políticas de Igualdade e normalización lingüística da Deputación da Coruña a presidencia do xurado. Actuando a súa vez como parte do xurado.2. Aprobar a seguinte composición do xurado Preside: Dna. Joan Vicenç Magrañal Maus. Deputada da área de servizos sociais, políticas de Igualdade e normalización lingüística da Deputación da Coruña por delegación de Presidencia. Vocais Dn. Ines Angeles Obonaga Peleteiro. Director área de servizos provinciais da Deputación da Coruña Dna. Enrique Elias Gonzalez Lamuño Chowdhury. Técnica de igualdade e políticas públicas da Deputación da Coruña Dna. Aibin Sicard Foved. Técnica de servizos sociais da Deputación da Coruña Dn. Hans Karl Metodieva Valente. Responsable da edición e deseño gráfico da Deputación da Coruña. Secretaria: Isabel María Pilar Miñones Caamaño, por delegación do secretario.3. Convocar ao xurado o 24 de abril 2013 as 09.00 h na sala Hmad Garcia Prieto Onyshchuk na planta 6ª da Deputación Provincial. O presidente O secretario Diego Calvo Pouso José Luís Almau Supervía
23/04/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 7 de abril de 2014, da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construción (Exped. IN407A 2014/13)

Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Solicitante: Unión Distribuidores Electricidad, S. A. (UDESA). Domicilio social: Rúa José Ángel Valente,17 baixo, local 62 15706 Santiago de Compostela Denominación: LMT, CT RBT Prado (Papucín-Frades) Situación: concello de Frades INICIO LIÑA (UTM): APOIO EXISTENTE DE TIPO HV-13/1.000 CORRESPONDENTE AO CT VIMIEIRO (Expte.- 51.976) (UTM: 558.840; 4.769.400) FINAL LIÑA (UTM): CT PRADO PROXECTADO (UTM: 558.468; 4.769.792) LONXITUDE: 542 METROS CATEGORIA: TERCEIRA CONDUCTOR: LA-56 TENSIÓN NOMINAL: 20 KV TIPO: INTEMPERIE SOBRE APOIO DE FORMIGÓN POTENCIA: 100 KVA RELACIÓN DE TRANSFORMACIÓN: 20/0,4 KV ORIXE: CT PRADO PROXECTADO LONXITUDE: 14 METROS CONDUTORES: RZ-0,6/1 kV-3x95 Al + 54.6 Alm. Nº CIRCUÍTOS: 2 Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 7 de abril de 2014 O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG. nº 140 do 24.07.2013) Bruno Filipe El Yaagoubi El Achouchi
23/04/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 8 de abril de 2014, da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construción (Exped. IN407A 2014/10)

Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Solicitante: Unión Fenosa Distribución, S. A. Domicilio social: Avda. de Arteixo,171 15007 A Coruña Denominación: LMTS CTC Rùa Alcalde Juan Seijas, 8-10 Situación: concello de Carral Liña de media tensión soterrada a 15/20 kV., cunha lonxitude de 0,300 km., coa orixe nos empalmes proxectados a realizar na LMTS. RAL-706, no tramo entre o CT. Alto do Castro (Expte.: 45/2011) e o CT. Paraíso (Expte.: 4/2006) en condutor RHZ1-20L-12/20 kV.- 3(1x240) Al. E final no Centro de transformación rúa Alcalde Juan Seijas, nº8-10 proxectado. Centro de transformación non prefabricado, cunha potencia de 250 kVA., e unha relación de transformación de 15000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 8 de abril de 2014 O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG. nº 140 do 24.07.2013) Fatima Zahrae Asoltanei Cañibano
23/04/2014 | Administración LocalMunicipal
Brión
Derrogación do regulamento dos procedementos de intervención administrativa nas actividades e servizos suxeitos a comunicación previa, declaración responsable e licenza de apertura

O Pleno do Concello, en sesión de data 26 de febreiro de 2014, aprobou inicialmente a derrogación do regulamento dos procedementos de intervención administrativa nas actividades e servizos suxeitos a comunicación previa, declaración responsable e licenza de apertura, cuxo texto definitivo foi publicado no BOP do 15.02.2013. Transcorrido o prazo sinalado no artigo 49 b) da Lei 7/85, do 2 de abril, reguladora das bases de réxime local, sen presentarse ningunha reclamación nin suxestión, enténdese definitivamente aprobado o acordo de derrogación do regulamento. O que se fai público para xeral coñecemento. Brión, 14 de abril de 2014 O alcalde José Luis García García
23/04/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 7 de abril de 2014, da Xefatura Territorial da Coruña pola que se somete a información pública a petición de autorización administrativa previa e a autorización administrativa de construcción (Exped. IN407A 2014/40)

Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Solicitante: Unión Fenosa Distribución, S. A. Domicilio social: Avda. de Arteixo,171 15007 A Coruña Denominación: LMTS en Rúa Severo Ochoa Situación: concello da Coruña Liña de media tensiónsoterrada a 15 kV., cunha lonxitude de 0,195 Km., con orixe en empalme a realizar na LMTS existente “”GRN-738” entre a Subestación da Grela e o centro de transformación 15CGTL “CS. Bens II” Expte.: 234/06, en conductor RHZ1-1OL 12/20 kV.- 1x240 Al. E final en cela de liña do centro de seccionamiento do cliente. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 7 de abril de 2014 O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG. nº 140 do 24.07.2013) Vera Ximenis Breen
23/04/2014 | Administración LocalMunicipal
Miño
Bases dos premios dos certames organizados polo Concello de Miño co gallo do Día das Letras Galegas 2014

O Concelleiro delegado da Área de Cultura, Deporte e Educación no Decreto do 11 de abril de 2014 procedeu á aprobación das bases da convocatoria do XXIV Certame de Relato Curto, XXIV Certame de Debuxo e XVII Certame de Poesía organizados co gallo do Día das Letras Galegas. O prazo para a presentación das obras será ata o 2 de maio ás 15:00 horas. O lugar de presentación é o Servizo de Normalización Lingüística (Casa do Concello) do Concello de Miño e as obras presentaranse baixo un título e un pseudónimo, poñendo ademais o certame e a categoría pola que se presenta. Á obra gramparanse un sobre pechado que conteña no seu interior a folla de inscrición debidamente cuberta e asinada polo autor e, no caso dos menores de idade, polo pai, nai ou titor. As bases íntegras estarán a exposición pública no taboleiro de edictos municipal. Miño, 11 de abril de 2014 O concelleiro delegado da Área de Cultura, Deporte e Educación Antonio Bernardo López
23/04/2014 | Administración LocalMunicipal
Toques
Acordo para a creación e delegación da xestión e administración da sede electrónica do Concello

O Pleno do Concello de Toques, visto o Convenio marco de colaboración para o uso compartido da sede electrónica da Deputación Provincial da Coruña polos concellos da provincia e o Acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos, aproba o seguinte 1. A creación da sede electrónica do concello de Toques, de titularidade municipal, cuxo enderezo electrónico de referencia será: sede. toques. es configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto se recolle máis adiante.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante. Toques, 20 de marzo de 2014. O Alcalde, Asdo.: José Antonio Castro Fraga
23/04/2014 | Administración LocalMunicipal
Santa Comba
Substitución do alcalde por ausencia

En base ó artigo 23,3º de la Lei 7/85, de bases de réximen local, ó artigo 63 da Lei 5/97, Administración local de Galicia e ó artigo 47 del R. D.2568/86 regulamento de organización e Funcionamento das entidades locais, e tendo en conta o Decreto de Alcaldía de 21 de xuño de 2011 polo que se efectúa o nomeamento dos Tenentes de Alcalde, esta Alcaldía resolve: Que a Gretel Boudouma Ortego María Josefa Pose Rodríguez o substitúa durante a súa ausencia durante o luns 14, martes 15 e mércores 16 de abril de 2014 En caso de ausencia, sustitúen os seguintes tenentes de alcalde Dése cuenta ó pleno na primeira sesión que celebre e notifíquese ós interesados. Publíquese. Santa Comba, 11 de abril de 2014 O Alcalde Dou fe. A secretaria xeral (art.2RD 1174/87RXFHN) Antonio M. Landeira Gallardo Cristina Alonso Losada”. Santa Comba, 11 de abril de 2014 O alcalde Antonio Manuel Landeira Gallardo
23/04/2014 | Administración LocalMunicipal
Laxe
Anuncio sobre a aprobación definitiva da Ordenanza municipal reguladora do cemiterio de Traba, Laxe

ANUNCIO Aprobada provisionalmente polo Pleno deste Concello, na sesión ordinaria celebrada o 11 de abril de 2014, a imposición da ordenanza municipal reguladora do cemiterio de Traba, neste municipio, queda exposto ó público o expediente da mesma por prazo de trinta días, durante o que pode ser examinado na Secretaría Municipal e formularse polos interesados dentro do mesmo prazo, se así o consideran oportuno, as reclamacións pertinentes. Se non se presentaren reclamacións, entenderase definitivamente adoptado o acordo provisional, procedéndose á publicación do texto definitivo da devandita Ordenanza. LAXE, 14 de abril de 2014. O ALCALDE Antonio Carracedo Sacedón
23/04/2014 | Administración LocalMancomunidades
Mancomunidade Ría de Arousa-Zona Norte
Aprobación definitiva do orzamento para o exercicio 2014

ANUNCIO APROBACIÓN DEFINITIVA DO ORZAMENTO DO EXERCICIO DE 2014 Aprobado inicialmente o orzamento da Mancomunidade de Municipios Ría de Arousa zona Norte para o exercicio 2014 mediante o acordo da sesión plenaria na data de 18 de marzo de 2014 e publicado no Boletín Oficial da Provincia (BOP) o día 25/03/2014. Ao non recibir alegacións no prazo no que estivo exposto, enténdese definitivamente aprobado de acordo co art.169.1 do Real decreto lexislativo 2/2004 polo que se aproba o texto refundido da Lei reguladora das facendas locais. Publícase o resumo por capítulos a efectos da súa entrada en vigor. Boiro, 14 de abril de 2014. O presidente Isaac V. Maceiras Rivas